
ΤΕΥΧΟΣ Π ΡΩΤΟ Αρ. Φύλλου 227 

ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

277. Σύσταση, ενοποίηση και κατάργηση ορισμένων 
Δ.Ο.Υ. των περιοχών των Νομών Αττικής, Εύβοι¬ 


ας, Κορινθίας και Θεσσαλονίκης. 1 

278. Αύξηση οργανικής δύναμης του πυροσβεστικού 
προσωπικού του Πυροσβεστικού Σώματος. 2 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στο υπ’ αριθ. 259 Προεδρικό 
Διάταγμα που αφορά τον Εσωτερικό Κανονισμό 
λειτουργίας του εργαστηρίου Ιστολογίας - Εμ¬ 
βρυολογίας του Τμήματος Ιατρικής του Δημοκρι- 
τείου Πανεπιστημίου Θράκης. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 277 
Σύσταση, ενοποίηση και κατάργηση ορισμένων Δ.Ο.Υ. 
των περιοχών των Νομών Αττικής, Εύβοιας, Κορινθίας 
και Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) Του άρθρου 20του Ν. 2503/1997«Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α' 107). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (ΑΊ 37), όπως προστέθηκε με το 
άρθρο 27του Ν. 2081/1992 «Ρύθμιση του θεσμούτων Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και άλλων επαγγελμα- 
τιών και άλλες διατάξεις» (Α' 154) και τροποποιήθηκε με 
το άρθρο 1 παρ. 2ατου Ν. 2469/1997 (Α' 38). 

2. Την αριθ. ΔΙΔΚ/Φ. 1/2/11187/12.5.2000 απόφαση του 
Πρωθυπουργού και της υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 


των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης Λεωνίδα Τζανή και Κων/νο Κάί- 
σερλή» (Β' 630). 

3. Το γεγονός ότι, από τις διατάξεις του παρόντος προ- 
καλείται δαπάνη ύψους 250.000.000 δρχ. που θα βαρύνει 
τον Κρατικό Προϋπολογισμό του έτους 2000 (ΚΑΕ 0813, 
1700,0299 Ε.Φ. 23110). 

4. Την 423/2000 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Οικονομικών 
και του Υφυπουργού Εσωτερικών, Δημόσιας Διοίκησης 
και Αποκέντρωσης, αποφασίζουμε: 

Άρθρο 1 
Σύσταση Δ.Ο.Υ. 

Συνιστώνται οι παρακάτω Δημόσιες Οικονομικές Υπη¬ 
ρεσίες (Δ.Ο.Υ), ανά Νομαρχία: 


Α/Α 

Νομαρχία 

Τίτλος Δ.Ο.Υ. 

Τάξη 

Έδρα 

1. 

Αθηνών 

Δ.Ο.Υ.Αλίμου 

Α' 

Άλιμος 

2. 

» 

Δ.Ο.Υ. Β' Αμαρουσίου 

Α' 

Πεύκη 

3. 

» 

Δ.Ο.Υ. Β' Χαλανδρίου 

Α' 

Βριλήσσια 

4. 

» 

Δ.Ο.Υ. Άνω Λιοσίων 

Α' 

Άνω Λιόσια 

5. 

Ανατ. Απικής Δ.Ο.Υ. Βούλας 

Α' 

Βούλα 

6. 

Εύβοιας 

Δ.Ο.Υ. Β'Χαλκίδας 

Α' 

Χαλκίδα 

7. 

Κορινθίας 

Δ.Ο.Υ. Β' Κορίνθου 

Α' 

Κόρινθος 

8. Θεσσαλονίκης 

Δ.Ο.Υ. Σταυρούπολη 

Α' 

Σταυρούπολης 


Άρθρο 2 

Ενοποίηση και κατάργηση Δ.Ο.Υ. 

1. Καταργούνται οι παρακάτω Δ.Ο.Υ.: 

α) Ενσήμων και Δικαστικών Εισπράξεων Αθηνών. 

β) Ενσήμων και Δικαστικών Εισπράξεων Πειραιά. 

γ) Ενσήμων και Δικαστικών Εισπράξεων Θεσσαλονίκης 
και 

δ) Γ ενικών Εσόδων Πειραιά. 

2. Οι Δ.Ο.Υ. Πληρωμών Αθηνών και Πληρωμών Πειραιά 
ενοποιούνται σε μία Δ.Ο.Υ. Α'τάξης με έδρα την Αθήνα και 
με τίτλο «Δ.Ο.Υ. Πληρωμών Αθηνών». 

Άρθρο 3 

Αρμοδιότητες κατά τόπον 

1. Η κατά τόπον αρμοδιότητα των συνιστώμενων με τις 
διατάξεις του άρθρου 1 του παρόντος διατάγματος 
Δ.Ο.Υ., εκτείνεται στα όρια των εξής περιοχών κατά 
Δ.Ο.Υ., αντίστοιχα: 

α) Δ.Ο.Υ. Αλίμου: 

Η περιοχή του Δήμου Αλίμου και το τμήμα του Δήμου 
Αγ. Δημητρίου που περικλείεται από τις οδούς Θεομήτο- 
ρος - Μακρυγιάννη - Πλουτάρχου - Σουλίου - Γενναδίου - 
Ρέματος Πικροδάφνης - Βουλιαγμένης - Καραϊσκάκη - 
Πάτμου - Μελ. Μερκούρη - Λουκιανού - Πεισιστράτου - 
Λαβίδα-Θεομήτορος, καθώς καιτοτμήματου Δήμου Ηλι¬ 
ούπολης που περικλείεται από τις οδούς Σοφ. Βενιζέλου 

- Πλ. Εθν. Αντίστασης - 17ης Νοεμβρίου - Αλιμούντος - 
Βουλιαγμένης, που αποσπώνται από την κατά τόπον αρ¬ 
μοδιότητα τωνΔ.Ο.Υ. Π. Φαλήρου, Αγ. Δημητρίου και Ηλι¬ 
ούπολης, αντίστοιχα. 

β) Δ.Ο.Υ. ΒΆμαρουσίου: 

Το τμήμα του Δήμου Αμαρουσίου που περικλείεται από 
τις οδούς Καποδιστρίου - Λ. Κηφισίας - Αγ. Κων/νου - Δ. 
Ράλλη - Βασ. Σοφίας - Λ. Κηφισίας - Αθηνάς - Μεσολογγί¬ 
ου - Ηροδότου - Πόντου - Άρεως - Μιαούλη - Ιωαννίνων - 
Κυζιρίδη - Πίνδου - Αισώπου- Βασ. Αλεξάνδρου - Ρόδου - 
Ναυαρίνου - Λ. Κατσώνη - Υψηλάντου - Τήνου - Φιλ. Εται¬ 
ρείας - Θεσσαλίας - Λαυρίου και Καποδιστρίου, καθώς και 
οιπεριοχέςτων Δήμων Πεύκης καιΛυκόβρυσης, που απο- 
σπώνται από την κατά τόπον αρμοδιότητα της Δ.Ο.Υ. 
Αμαρουσίου. 

γ) Δ.Ο.Υ. Β'Χαλανδρίου: 

Η περιοχή του Δήμου Βριλησσίων και το τμήμα του Δή¬ 
μου Χαλανδρίου που περικλείεται από τις οδούς Χαραυ¬ 
γής (από Νο 1 έως τέλος) - Θησέως (από Νο 2 έως τέλος) 

- Πεντέλης (από Νο 84 έως και τέλος και Νο 89 έως και τέ¬ 
λος) - Όρια Ρέματος Κηφισού - Λακωνίας - Πεντέλης - Λε- 
ωνιδίου - Αττικής - Ψαρών - Αγ. Αντωνίου - Π. Μπακογιάν- 
νη - Πόντου - Ολύμπου - Αλκυονίδος - Πάτημα II (εκτός 
σχεδίου) - Ελ. Βενιζέλου - Αλ. Παναγούλη - Γαρυττού - Ερι¬ 
φύλης - Σαρανταπόρου (δεξιά πλευρά) - Χαραυγής, κα¬ 
θώς και οι περιοχές των Κοινοτήτων Πεντέλης και Ν. Πε¬ 
ντέλης, που αποσπώνται από την κατά τόπον αρμοδιότη¬ 
τα της Δ.Ο.Υ. Χαλανδρίου. 

δ) Δ.Ο.Υ. Άνω Λιοσίων: 

Οι περιοχές των Δήμων Άνω Λιοσίων, Ζεφυρίου, Καμα¬ 
τερού και Φυλής, που αποσπώνται από την κατά τόπον 
αρμοδιότητα της Δ.Ο.Υ. Αγίων Αναργύρων. 

ε) Δ.Ο.Υ. Βούλας: 

Οι περιοχές των Δήμων Βούλας, Βουλιαγμένης και Βά- 
ρης, που αποσπώνται από την κατά τόπον αρμοδιότητα 
της Δ.Ο.Υ. Γλυφάδας. 

στ) Δ.Ο.Υ. Β'Χαλκίδας: 

Το τμήμα του Δήμου Χαλκίδας που περικλείεται από τις 
οδούς Βουδούρη -Τσιριγώτη - Μιχ. Κακαρά-Αντωνίου-Τζα- 
βέλλα - Βώκου - Πήλικα - Χαραλάμπους - Αναπαύσεως - Αγ. 
Ιωάννου - Πανιωνίων - Ερέτριας Καρύστου - Στύρων - Πάρ¬ 
κο Λαού - Κολυμβητηρίου ή Αντιγόνου - Αυλίδος -Οξυλίθου 

- Μαρμαρίου - Χουρμουσιάδου - Αυλίδος - Κριεζών - Ευπό- 
λιδος - Αυλίδος - Βιτάλων - Ωρολογίου - Γιαννιτσίου - Αυλί¬ 
δος - Εργατικές Κατοικίες (περιλαμβανομένων και αυτών) - 
Ορίου - Αφρατίου - Εύβοιας - Καραγιάννη Ν. Προμαχώνα - 
Παπαστρατή Θρ. Λιάσκα - Πλατεία Ηρώων - Βουδούρη, κα¬ 
θώς καιτοτμήματου Δήμου Χαλκίδας (συνοικία Καράμπα- 
μπα ή Κάνηθος) που βρίσκεται στην ακτή της Βοιωτίας και 
οι περιοχές των Δήμων Ανθηδώνος, Ληλαντίων, Αμαρυν- 
θίων και Ερέτριας, οι οποίες αποσπώνται από την κατά τό¬ 
πον αρμοδιότητα της Δ.Ο.Υ. Χαλκίδας. 

ζ) Δ.Ο.Υ. Β' Κορίνθου: 

Το τμήμα του Δήμου Κορίνθου ανατολικά της οδού 
Εθνικής Αντίστασης με το δημοτικό διαμέρισμα της Ξυ- 


λοκέριζας και τις περιοχές των Δήμων Λουτρακιού - Πε- 
ραχώρας, Αγ. Θεοδώρων, Σαρωνικού και Σολυγείας, οι 
οποίες αποσπώνται από την κατά τόπον αρμοδιότητα της 
Δ.Ο.Υ. Κορίνθου. 
η) Δ.Ο.Υ. Σταυρούπολης: 

Οι περιοχές των Δήμων Σταυρούπολης και Ευόσμου, 
που αποσπώνται από την κατά τόπον αρμοδιότητα των 
Δ.Ο.Υ. Νεάπολης και Αμπελοκήπων, αντίστοιχα. 

2) Στην κατάτόπον αρμοδιότητα της Δ.Ο.Υ. Αγίων Αναρ¬ 
γύρων περιέρχεται το τμήμα της περιοχής που περικλείε¬ 
ται από τις οδούς Αρετής - Μπίμπιζα - Δημοκρατίας - Βη- 
λαρά - Έλλης - Ελευθερίας - Θεοτόκου - Χασιάς - Αρχιμή- 
δους - Ορχομενού - Κορώνης -Πετμεζά- Ναυσικάς - 
Θεμιστοκλέους - Πριάμου - Ραδιοφωνίας - Ιπποδάμειας - 
Αγ. Νικολάου - Αρετής, που αποσπάται από την κατά τό¬ 
πον αρμοδιότητα της Δ.Ο.Υ. Ιλίου. 

Άρθρο 4 

Εσωτερική διάρθρωση 

1. Οι Δ.Ο.Υ. που συνιστώνται με τις διατάξεις του άρ¬ 
θρου 1 του παρόντος διατάγματος, διαρθρώνονται στα 
παρακάτω Τμήματα, μεταξύ των οποίων κατανέμονται οι 
αρμοδιότητές τους: 

α) Τμήμα Ελέγχου και Κ.Β.Σ. 

β) Τμήμα Φορολογίας Εισοδήματος και Ακίνητης Περι¬ 
ουσίας 

γ) Τμήμα Φορολογίας Κεφαλαίου 
δ) Τμήμα Εμμέσων και Ειδικών Φόρων 
ε) Τμήμα Μητρώου 
στ) Τμήμα Εσόδων 
ζ) Τμήμα Εξόδων 
η) Τμήμα Δικαστικό 

2. Στις Δ.Ο.Υ της προηγούμενης παραγράφου λειτουρ¬ 
γούν Γ ραφείο Διαχείρισης και Γ ραφείο Ταμείου Παρακα¬ 
ταθηκών και Δανείων, υπαγόμενα απευθείας στον Προϊ¬ 
στάμενο της Δ.Ο.Υ., με την επιφύλαξη των διατάξεωντης 
παραγράφου 2του άρθρου 5του Π.Δ. 551/1988. 

3. Η νέα Δ.Ο.Υ. Πληρωμών Αθηνών της παραγράφου 2 
του άρθρου 2 του παρόντος διατάγματος, διαρθρώνεται 
στα ίδια Τμήματα, που ορίζονται με τις διατάξεις του άρ¬ 
θρου 8 του Π.Δ. 414/1991 (Α' 152) για την υφιστάμενη 
Δ.Ο.Υ. Πληρωμών Αθηνών, μεταξύ των οποίων κατανέμο- 
νται οι αρμοδιότητές της, κατά τα οριζόμενα σ’ αυτό, 
εκτός των δαπανών του Υπουργείου Εμπορικής Ναυτι¬ 
λίας που κατανέμονται στο Τμήμα Θ' αυτής. 

Άρθρο 5 

Αρ μο δ ιότητες τωνκαταργούμενωνΔ.Ο.Υ. 

Οι καθ’ ύλην αρμοδιότητες των καταργούμενων και 
ενοποιούμενων Δ.Ο.Υ. με τις διατάξειςτου παρόντος δια¬ 
τάγματος, περιέρχονται στις παρακάτω Δ.Ο.Υ., αντίστοι¬ 
χα, ανάλογα με την κατάτόπον αρμοδιότητα αυτών: 

α) Της Δ.Ο.Υ. Ενσήμων και Δικαστικών Εισπράξεων Αθη¬ 
νών, στις Δ.Ο.Υ. Α'Αθηνών (Α', Β', Γ) έως και ΚΓ Αθηνών. 

β) Της Δ.Ο.Υ. Ενσήμων καιΔικαστικών Εισπράξεων Πει¬ 
ραιά, στις Δ.Ο.Υ. Α' Πειραιά (Α', Β') έως και ΣΤ' Πειραιά. 

γ) Της Δ.Ο.Υ. Ενσήμων και Δικαστικών Εισπράξεων 
Θεσσαλονίκης, στις Δ.Ο.Υ. Α' Θεσσαλονίκης έως και Γ 
Θεσσαλονίκης. 

δ) Της Δ.Ο.Υ. Γενικών Εσόδων Πειραιά, στις Δ.Ο.Υ. Α' Πει¬ 
ραιά (Α', Β') έως και ΣΤ Πειραιά, εκτός της βεβαίωσης και εί¬ 
σπραξης των εσόδων του Ναυτικού Απομαχικού Ταμείου 
(Ν.Α.Τ.) που περιέρχονται στη Δ.Ο.Υ. Πλοίων Πειραιά. 

ε) Των Δ.Ο.Υ. Πληρωμών Αθηνών και Πληρωμών Πει¬ 
ραιά, στη νέα Δ.Ο.Υ. Πληρωμών Αθηνών, που δημιουρ- 
γείται από την ενοποίηση αυτών. 

Άρθρο 6 

Τροποποίηση διατάξεων του Π.Δ. 551/1988 

1. - Οι υφιστάμενες Δ.Ο.Υ. Αμαρουσίου, Χαλανδρίου, 
Χαλκίδας και Κορίνθου, των άρθρων 28,116 και 244 του 
Π.Δ. 551/1988, μετονομάζονται σε Δ.Ο.Υ Α' Αμαρουσί¬ 
ου, Α' Χαλανδρίου, Α' Χαλκίδας και Α' Κορίνθου, αντί¬ 
στοιχα. 

2. Οι αρμοδιότητες του Τμήματος Εσόδων Αυτοκινήτων 
της Δ.Ο.Υ. Γενικών Εσόδων Θεσσαλονίκης περιέρχονται, 
από την παύση λειτουργίας αυτής, στο ομώνυμο Τμήμα 
της Δ.Ο.Υ. Ιωνίας Θεσσαλονίκης, που συνιστάται σ’ αυτήν 
με τις διατάξεις του παρόντος διατάγματος. 

3. Οι διατάξεις των άρθρων 12,28,92,116,164,244, και 
324 του Π.Δ. 551/1988 (Α' 259) τροποποιούνται ανάλογα, 
κατά το μέρος που ρυθμίζονται διαφορετικά με τις διατά¬ 
ξεις του παρόντος διατάγματος. 

Άρθρο 7 

Τελικές και μεταβατικές διατάξεις. 

1. Στις προβλεπόμενες θέσεις προσωπικού του 
Υπουργείου Οικονομικών με βαθμό Διευθυντή, εκτός 
βαθμολογικής κλίμακας, προστίθενται 3 θέσεις, για την 
κάλυψη θέσεων προϊσταμένων των επί πλέον Δ.Ο.Υ. που 
συνιστώνται με τις διατάξεις του παρόντος διατάγμα¬ 
τος, μειουμένων αντίστοιχα ισάριθμων κενών θέσεων 
των ενιαίων βαθμών Δ’-Α’ των κλάδων ΠΕ, ΤΕ ή ΔΕ Εφο¬ 
ριακών. 

2. Ο χρόνος έναρξης λειτουργίας των συνιστώμενων 
και των ενοποιούμενων οργανικών μονάδων, καθώς και ο 
χρόνος παύσης της λειτουργίας των καταργούμενων ορ¬ 
γανικών μονάδων, ορίζεται με αποφάσεις του Υπουργού 
Οικονομικών, που δημοσιεύονται στην Εφημερίδα της 
Κυβερνήσεως, οι οποίες εκδίδονται κατ’ εξουσιοδότηση 
των διατάξεων της παραγράφου 3 του άρθρου 19 του Ν. 
2443/1996 (Α'265). 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 16 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 

□ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 278 
Αύξηση οργανικής δύναμης του πυροσβεστικού προσω¬ 
πικού του Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περ. γ’ και παρ. 7 του Ν. 
1481/1984 (Α' 152) «Οργανισμός Υπουργείου Δημόσιας 


Τάξης» (Α’ 152), όπως το άρθρο αυτό αντικαταστάθηκε με 
το άρθρο 1 παρ. 1 του Ν. 1590/1986 (Α’ 49). 

β. Του άρθρου 1 παρ. 2 του Ν. 1590/1986 «Τροποποίη¬ 
ση διατάξεων του Ν. 1481/1984 «Οργανισμός Υπουργεί¬ 
ου Δημόσιας Τάξης» και άλλες διατάξεις» (Α 49). 

γ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α 51). 

δ. Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν. 2081/1992 (Α' 154) και αντικαταστάθηκε 
με το άρθρο 1 παρ. 2α του Ν. 2469/1997 (Α'38). 

ε. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Α' 247). 

στ. Της 1039386/441/Α 0006/21.4.2000 κοινής απόφα¬ 
σης του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 571). 

2. Το γεγονός ότι από τις διατάξεις του παρόντος δια¬ 
τάγματος θα προκληθεί δαπάνη σε βάρος του κρατικού 
προϋπολογισμού ως εξής: 

α. Για το 2000 δαπάνη ύψους 120.000.000 δρχ. 
β. Γιατο 2001, δαπάνη ύψους 3.260.000.000 δρχ. 
γ. Για το 2002, δαπάνη ύψους 3.570.000.000 δρχ. 
δ. Για το 2003, δαπάνη ύψους 3.605.000.000 δρχ. 
ε. Για το 2004, δαπάνη ύψους 3.725.000.000 δρχ. 
στ. Για το 2005, δαπάνη ύψους 3.725.000.000 δρχ. 

Η δαπάνη που θα προκληθεί κατά το τρέχον έτος δύνα- 
ται να καλυφθεί από τις εγγεγραμμένες στον Κ.Α.Ε. 0400 
πιστώσεις του Ειδικού Φορέα 43-120 του προϋπολογι¬ 
σμού του Υπουργείου Δημόσιας Τάξης ενώ για την προ- 
καλούμενη κατά τα επόμενα έτη δαπάνη θα εγγραφούν 
σχετικές πιστώσεις στους οικείους Κ.Α.Ε. του προϋπολο¬ 
γισμού εκάστου έτους. 

3. Τη 334/2000 γνωμοδότηση του Συμβουλίου της Επι¬ 
κράτειας ύστερα από πρόταση του Υπουργού Δημόσιας 
Τάξης και του Υφυπουργού Οικονομικών, αποφασίζουμε: 

Άρθρο 1 

Οι οργανικές θέσεις πυροσβεστικού προσωπικού Γενι¬ 
κών Υπηρεσιώντου Πυροσβεστικού Σώματος αυξάνονται 
κατά βαθμό ως εξής: 

• Τέσσερις (4) θέσεις Αρχιπυράρχων 

• Πέντε (5) θέσεις Πυράρχων 

• Οκτώ (8) θέσεις Αντιπυράρχων 

• Δέκα (10) θέσεις Επιπυραγών (παραγωγικής σχολής) 

• Τρεις (3) θέσεις Επιπυραγών (σχολής μετεκπαίδευ¬ 
σης) 

• Δεκαπέντε (15) θέσεις Πυραγών (παραγωγικής σχο¬ 
λής) 

• Πέντε (5) θέσεις Πυραγών (σχολής μετεκπαίδευσης) 
Δέκα εννέα (19) θέσεις Υποπυραγών-Ανθυποπυραγών 

(παραγωγικής σχολής) 

• Δέκα 10) θέσεις Υποπυραγών-Ανθυποπυραγών (σχο¬ 
λής μετεκπαίδευσης) 

• Είκοσι (20) θέσεις Πυρονόμων (παραγωγικής σχο¬ 
λής) 

• Πενήντα (50) θέσεις Αρχιπυροσβεστών (παραγωγι¬ 
κής σχολής) 

• Εξακόσιες πενήντα (650) θέσεις Αρχιπυροσβεστών 
(μη παραγωγικής σχολής)-Πυροσβεστών. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 4 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣΧΡΥΣΟΧΟΪΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Προεδρικό Διάταγμα υπ’ αριθ. 259, που δημοσιεύ- 
θηκε στο ΦΕΚ 215/9.10.2000τ. Α' και αφορά τον Εσωτερι¬ 
κό Κανονισμό λειτουργίας του εργαστηρίου Ιστολογίας - 
Εμβρυολογίας του Τμήματος Ιατρικής του Δημοκριτείου 
Πανεπιστημίου Θράκης, επιφέρεταιη πιο κάτω διόρθωση: 

Στη σελίδα 3312 στήλη α' η λανθασμένη περίληψη του 
(4) θέματος «Εσωτερικός κανονισμός λειτουργίας του ερ¬ 
γαστηρίου Ακτινοδιαγνωστικής » διορθώνεται στην ορ¬ 
θή «Εσωτερικός Κανονισμός λειτουργίας του εργαστηρί¬ 
ου Ιστολογίας - Εμβρυολογίαςτου Τμήματος Ιατρικήςτου 
Δημοκριτείου Πανεπιστημίου Θράκης». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





